b'\n_START_ARTICLE_\nLa Colmena de Igualada\n_START_SECTION_\nDescripci\xc3\xb3\n_START_PARAGRAPH_\nLa redacci\xc3\xb3 i administraci\xc3\xb3 de la publicaci\xc3\xb3 era l\xe2\x80\x99Ateneu Igualad\xc3\xad de la Classe Obrera i l\xe2\x80\x99impressor era Marian Abadal. El primer n\xc3\xbamero es va publicar el 2 de maig de 1880 i el darrer el 121, amb data 20 d\xe2\x80\x99agost de 1882. Sortia cada diumenge i tenia vuit p\xc3\xa0gines, a dos columnes, amb un format de 31 x 21 cm._NEWLINE_La llengua habitual era el castell\xc3\xa0, per\xc3\xb2 tamb\xc3\xa9 hi havia articles i poesies en catal\xc3\xa0.\n_START_SECTION_\nContinguts\n_START_PARAGRAPH_\nEra una publicaci\xc3\xb3 de tipus cultural i social amb not\xc3\xadcies de divulgaci\xc3\xb3 cient\xc3\xadfica i industrial, informaci\xc3\xb3 de la vida ciutadana, poesies i curiositats. Tamb\xc3\xa9 portava molta informaci\xc3\xb3 sobre les activitats de l\xe2\x80\x99Ateneu Igualad\xc3\xad._NEWLINE_Segons Carner: \xe2\x80\x9cS\xe2\x80\x99accentua el mat\xc3\xads liberal i aviat s\xe2\x80\x99inicia la pol\xc3\xa8mica amb el Semanario de Igualada que es presenta estalonant a La Colmena puix que els dos peri\xc3\xb2dics surten el mes de maig de 1880 [...] La Colmena defensa la Sociedad de Aguas del Noya que ha obert una s\xc3\xa8rie de pous al marge del riu; el Semanario considera inviable el projecte [...] Es reprenen les obres del ferrocarril d\xe2\x80\x99Igualada a Sant Sadurn\xc3\xad i fracassen definitivament. El Semanario defensa el tren de via estreta Igualada-Martorell\xe2\x80\x9d.\n_START_SECTION_\nRedactors\n_START_PARAGRAPH_\nBona part dels redactors ja havien col\xc2\xb7laborat a El Eco de Igualada i Eco del Noya: Bonaventura Mart\xc3\xad, Pere Bosch i Soldevila, Joaquima Hern\xc3\xa1ndez de Moga, Josep Espinal Fuster, Jaume Serra Iglesias, Joan Serra i Constans\xc3\xb3, P. Marian Ferrer i Miquel Amig\xc3\xb3.'